title: Komisjoni rakendusmäärus (EL) 2020/35, 15. jaanuar 2020, millega muudetakse rakendusmäärust (EL) 2019/159, millega kehtestatakse lõplikud kaitsemeetmed teatavate terasetoodete impordi suhtes

text:
                  16.1.2020

                  ET

                  Euroopa Liidu Teataja

                  L 12/13

         KOMISJONI RAKENDUSMÄÄRUS (EL) 2020/35,
         15. jaanuar 2020,
         millega muudetakse rakendusmäärust (EL) 2019/159, millega kehtestatakse lõplikud kaitsemeetmed teatavate terasetoodete impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/478 impordi ühiste eeskirjade kohta, (1) eriti selle artikli 20 lõiget 2,
         võttes arvesse Euroopa Parlamendi ja nõukogu 29. aprilli 2015. aasta määrust (EL) 2015/755 teatavatest kolmandatest riikidest pärit impordi ühiste eeskirjade kohta, (2) eriti selle artikli 16 lõiget 2,
         ning arvestades järgmist:

                     (1)

                     Rakendusmäärusega (EL) 2019/159 (3) kehtestas Euroopa Komisjon (edaspidi „komisjon“) lõplikud kaitsemeetmed teatavate terasetoodete suhtes (edaspidi „lõplik määrus“). Lõpliku määrusega kehtestatud meetmed hõlmavad 26 terasetootekategooria tariifikvooti, mille maht on seatud piisavalt kõrgele tasemele, et säilitada tavapärased kaubavood. Koguselised piirmäärad kehtestati eelkõige ajavahemikul 2015–2017 toimunud impordi alusel ja neid suurendati 5 % võrra, et võimaldada piisavalt tarnida ja tagada konkurents ELi turul. 25 % tollimaksu kohaldataks üksnes kõnealuste määratud koguseliste piirmäärade ületamisel iga tootekategooria suhtes eraldi.

                     (2)

                     Rakendusmäärusega (EL) 2019/1590 (4) (edaspidi „muutmismäärus“) muutis komisjon pärast läbivaatamisega seotud uurimist kõnealuseid meetmeid, et võtta arvesse meetmete kehtestamise ajal vahepeal muutunud asjaolusid ja liidu huvidele tuginedes tõhustada meetmeid.

                     (3)

                     Selles läbivaatamisega seotud uurimises taotlesid mõned isikud, sealhulgas Euroopa Autotootjate Liit (ACEA), tootekategooria 4B (mis hõlmab peamiselt autotööstuses kasutatavat metalliga kaetud lehtterast) väljajätmist meetmete kohaldamisalast. ACEA väitis, et kõnealuse tootekategooria kasutamine liidu autotööstuses on selle tootmisharu tavapärase äritegevuse jätkumiseks hädavajalik. Kuigi komisjon tunnistas, et autotööstuses kasutatavate tooteliikide tavapäraste kaubavoogude eraldamine oleks liidu huvides, ei leidnud ta põhjust selle kategooria nii otseseks tariifikvootide süsteemist väljajätmiseks. Pärast konsulteerimist kõigi huvitatud isikutega otsustas komisjon selle tootekategooria väljajätmise asemel, et kategooriat 4B (mis võib hõlmata ka muul otstarbel kasutatavaid tooteid) tuleks kasutada üksnes selliste imporditud toodete suhtes, mille puhul on tõendatud nende toodete lõppkasutus autotööstuses. Seepärast suunati muutmismäärusega kõnealune import Euroopa Parlamendi ja nõukogu määruse (EL) nr 952/2013 (5) artiklis 254 osutatud lõppkasutusprotseduurile. Autotööstus ja selle terasetarnijad olid üldiselt rahul selle lahendusega, kuna see tagaks, et liidu autotööstus kasutab üksnes tootekategooria 4B tariifikvoote, ja kaitseks tavapäraseid kaubavooge. Ka WTO liikmetega peetud konsultatsioonide tulemused ei näidanud vastuseisu 4B kategooriaga seotud muudatusele.

                     (4)

                     Pärast muutmismääruse jõustumist oli komisjon tihedas kontaktis ACEAga ja kategooriasse 4B kuuluvate terasetoodete eksportijatega (eelkõige Koreaga). Arvestades asjaolu, et kasutav tootmisharu ei importinud otse toodet, mille suhtes kehtib lõppkasutusprotseduuri nõue, pidid kõik impordiprotsessis osalejad tegema selle menetluse rakendamiseks tihedat koostööd alates esialgsetest tellimustest kuni hetkeni, mil import jõuab toote lõppkasutajani. Komisjoni teavitati asjaolust, et vajalik tihe koostöö eri ettevõtjate vahel (mis hõlmab liidu autotööstusele antud kehtivate lubade pikendamist, importijatele uute lubade andmist ja/või õiguste ja kohustuste üleandmist seotud tarneahela eri osaliste vahel) ei ole toiminud nii, nagu algselt eeldati. Seetõttu ei saanud oluline osa tootekategooria 4B impordist pärast muudetud meetmete jõustumist toimuda, hoolimata asjaolust, et komisjon, eksportijad, teraseimportijad ning ELi liikmesriikide ja kolmandate riikide tolliasutused tegid nende probleemide lahendamiseks tihedat koostööd. Samuti ei olnud võimalik kiirendada haldusmenetlust, et saada vajalikud lõppkasutuse load.

                     (5)

                     Lisaks on ilmnenud, et mis tahes lahendus tõhusa lõppkasutusprotseduuri rakendamiseks võtaks veel aega, ilma et oleks tagatud piisavad ja vahetud parandusmeetmed. Samal ajal aga hoitakse märkimisväärset osa kategooria 4B toodetest liidu tollipiiril kuni tollivormistuseni. See mõjutab tõsiselt ja negatiivselt täppisajastamise süsteemil põhinevaid tarneahelaid või isegi tekitab tarnehäireid, eelkõige seetõttu, et liidu autotööstus sõltub suurel määral väga spetsiifilistest teraseklassidest. Võttes arvesse sellest tulenevaid võimalikke kahjulikke majanduslikke tagajärgi ja asjaolu, et sellised piirangud on selgelt vastuolus komisjoni eesmärgiga tagada tavapärased kaubavood liidu huvides, ning olles ära kuulanud kõigi asjaga seotud huvitatud isikute seisukohad, leiab komisjon, et kõnealuse kategooria lõppkasutusprotseduur tuleks tühistada.

                     (6)

                     Seepärast tuleks rakendusmäärust (EL) 2019/159 ja selle lisasid uuesti muuta, et asjakohaselt kajastada olukorda, mis valitses enne, kui muutmismäärusega kehtestati kategooriate 4A ja 4B lõppkasutusprotseduuri nõue.

                     (7)

                     Pärast konsultatsioone Koreaga, keda eksportiva riigina lõppkasutusmehhanism kõige rohkem mõjutab, leidis komisjon, et tuleks muuta rakendusmääruse (EL) 2019/159 kohaselt kehtestatud tariifikvootide mahu jaotust kõnealuse riigi tootekategooriate 4A ja 4B vahel. See on vajalik, et võtta arvesse selliste autotööstuses kasutatavate teraseklasside mahtu, mis imporditi tootekategooria 4A all alates muutmismääruse jõustumisest, kuna neid ei olnud võimalik importida tootekategooria 4B all, mille suhtes kohaldati lõppkasutusmehhanismi.

                     (8)

                     Komisjon on endiselt seisukohal, et liidu huvides võib hiljem olla vaja erimehhanismi, st kas lõppkasutusprotseduuri (kui rakendusküsimused on lahendatud) või alternatiivsüsteemi, olenemata selle tingimustest, et eraldada autotööstuse teraseklasside importi tootekategoorias 4B. Neid küsimusi hinnatakse uuesti edasise läbivaatamise käigus, tuginedes huvitatud isikute märkustele ja ettepanekutele ning seda tootekategooriat mõjutavatele muudele suundumustele. Sellega seoses märgitakse ka, et komisjon algatas hiljuti dumpinguvastastest meetmetest kõrvalehoidmise uurimise teatava Hiina Rahvavabariigist pärit korrosioonikindla terase impordi suhtes, mis kuulub tootekategooriasse 4 (6).

                     (9)

                     Käesolevale määrusele tuleks anda tagasiulatuv mõju, tühistades seega alates 1. oktoobrist 2019 muutmismäärusega kehtestatud lõppkasutusprotseduuri nõude. See võimaldab ka tagasi maksta kõik võimalikud kaitsetollimaksud, mida võidi maksta muutmismäärusega kehtestatud tariifikvootide alusel, kuid mis ei ole pärast käesoleva määruse jõustumist enam põhjendatud,

                     (10)

                     Käesoleva määrusega ette nähtud meetmed on kooskõlas määruse (EL) 2015/478 artikli 3 lõike 3 ja määruse (EL) 2015/755 artikli 22 lõike 3 alusel loodud kaitsemeetmete komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Rakendusmääruse (EL) 2019/159 artikli 1 lõige 2 asendatakse järgmisega:

                     „2.   Iga vaatlusaluse tootekategooria puhul, välja arvatud tootekategooriad 1 ja 25, eraldatakse osa tariifikvoodist IV lisas sätestatud riikidele.“

               2.   IV lisa 1. peatükis (rakendusmäärusega (EL) 2019/159 kehtestatud tariifikvootide mahud) esitatud kategooriaid 4A ja 4B käsitlev osa asendatakse käesoleva määruse lisaga.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. oktoobrist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. jaanuar 2020

                  Komisjoni nimel

                  Presiden

               Ursula VON DER LEYEN

            (1)  ELT L 83, 27.3.2015, lk 16.

            (2)  ELT L 123, 19.5.2015, lk 33.

            (3)  Komisjoni 31. jaanuari 2019. aasta rakendusmäärus (EL) 2019/159, millega kehtestatakse lõplikud kaitsemeetmed teatavate terasetoodete impordi suhtes (ELT L 31, 1.2.2019, lk 27).

            (4)  Komisjoni 26. septembri 2019. aasta rakendusmäärus (EL) 2019/1590, millega muudetakse rakendusmäärust (EL) 2019/159, millega kehtestatakse lõplikud kaitsemeetmed teatavate terasetoodete impordi suhtes (ELT L 248, 27.9.2019, lk 28).

            (5)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

            (6)  ELT L 304, 26.11.2019, lk 10.

            LISA

                        Tootenumber

                        Tootekategooria

                        CN-/TARICi koodid:

                        Jaotamine riigiti (vajaduse korral)

                        2.2.2019–30.6.2019

                        1.7.2019–30.6.2020

                        1.7.2020–30.6.2021

                        Lisatollimaksu määr

                        Seerianumbrid

                        Tariifikvootide maht (netotonnides)

                        Tariifikvootide maht (netotonnides)

                        Tariifikvootide maht (netotonnides)

                        4.A  (1)

                        Metalliga kaetud lehtteras

                        TARICi koodid: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094

                        Korea Vabariik

                        69 571,10

                        328 792,63

                        180 804,79

                        25 %

                        09.8816

                        India

                        83 060,42

                        209 574,26

                        215 861,48

                        25 %

                        09.8817

                        Muud riigid

                        761 518,93

                        1 921 429,81

                        1 979 072,71

                        25 %

                            (2)

                        4.B  (3)

                        CN-koodid: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10
                        TARICi koodid: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096

                        Hiina

                        204 951,07

                        517 123,19

                        532 636,89

                        25 %

                        09.8821

                        Korea Vabariik

                        249 533,26

                        476 356,93

                        648 499,26

                        25 %

                        09.8822

                        India

                        118 594,25

                        299 231,59

                        308 208,54

                        25 %

                        09.8823

                        Taiwan

                        49 248,78

                        124 262,26

                        127 990,13

                        25 %

                        09.8824

                        Muud riigid

                        125 598,05

                        316 903,26

                        326 410,36

                        25 %

                            (4)

               (1)  Tooted, mille suhtes kohaldatakse dumpinguvastaseid tollimakse.

               (2)  2.2.2019–31.3.2019, 1.7.2019–31.3.2020 ning 1.7.2020–31.3.2021: 09.8609.
            1.4.2019–30.6.2019, 1.4.2020–30.6.2020 ning 1.4.2021–30.6.2021: 09.8610.

               (3)  Tooted, mille suhtes ei kohaldata dumpinguvastaseid tollimakse (sh autotööstustooted).

               (4)  2.2.2019–31.3.2019, 1.7.2019–31.3.2020 ning 1.7.2020–31.3.2021: 09.8611.
            1.4.2019–30.6.2019, 1.4.2020–30.6.2020 ning 1.4.2021–30.6.2021: 09.8612.


title: Komisjoni rakendusmäärus (EL) 2020/41, 13. jaanuar 2020, millega registreeritakse kaitstud päritolunimetuste ja kaitstud geograafiliste tähiste registris nimetus (Αρσενικό Νάξου (Arseniko Naxou) (KPN))

text:
                  20.1.2020

                  ET

                  Euroopa Liidu Teataja

                  L 15/1

         KOMISJONI RAKENDUSMÄÄRUS (EL) 2020/41,
         13. jaanuar 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus („Αρσενικό Νάξου“ (Arseniko Naxou) (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Kreeka taotlus registreerida nimetus „Αρσενικό Νάξου“ (Arseniko Naxou) (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Αρσενικό Νάξου“ (Arseniko Naxou) registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Αρσενικό Νάξου“ (Arseniko Naxou) (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „Juust“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. jaanuar 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 271, 13.8.2019, lk 68.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/161, 5. veebruar 2020, millega pikendatakse luba kasutada Bacillus subtilis’t DSM 17299 broilerkanade söödalisandina ja tunnistatakse kehtetuks määrus (EÜ) nr 1137/2007 (loa hoidja Chr. Hansen A/S) (EMPs kohaldatav tekst)

text:
                  6.2.2020

                  ET

                  Euroopa Liidu Teataja

                  L 34/28

         KOMISJONI RAKENDUSMÄÄRUS (EL) 2020/161,
         5. veebruar 2020,
         millega pikendatakse luba kasutada Bacillus subtilis’t DSM 17299 broilerkanade söödalisandina ja tunnistatakse kehtetuks määrus (EÜ) nr 1137/2007 (loa hoidja Chr. Hansen A/S)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                        Bacillus subtilis DSM 17299 on komisjoni määrusega (EÜ) nr 1137/2007 (2) saanud kümneks aastaks loa broilerkanade söödalisandina.

                     (3)

                     Vastavalt määruse (EÜ) nr 1831/2003 artikli 14 lõikele 1 on loa hoidja esitanud taotluse Bacillus subtilis’e DSM 17299 loa kehtivuse pikendamiseks broilerite söödalisandina ning kõnealuse söödalisandi liigitamiseks söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 14 lõikes 2 nõutud üksikasjad ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 2. aprilli 2019. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise tingimustele. Toiduohutusamet kinnitas oma varasemaid järeldusi, et Bacillus subtilis DSM 17299 on ohutu sihtliikidele, söödalisandiga toidetud loomadest saadud toodete tarbijatele ja keskkonnale. Toiduohutusamet jõudis ka järeldusele, et kasutajad võivad ainega kokku puutuda sissehingamise teel ning et ei ole võimalik teha järeldusi naha ja silmade ärrituse ja naha sensibiliseerimise kohta. Seetõttu leiab komisjon, et tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele.

                     (5)

                        Bacillus subtilis’e DSM 17299 hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (6)

                        Bacillus subtilis’e DSM 17299 söödalisandina kasutamise loa kehtivuse pikendamise tõttu käesoleva määruse lisas sätestatud tingimustel tuleks määrus (EÜ) nr 1137/2007 kehtetuks tunnistada.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud lisandit, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades vastavalt lisas esitatud tingimustele.

            Artikkel 2
            Määrus (EÜ) nr 1137/2007 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 1. oktoobri 2007. aasta määrus (EÜ) nr 1137/2007 Bacillus subtilis’e (O35) lubamise kohta söödalisandina (ELT L 256, 2.10.2007, lk 5).

            (3)  EFSA Journal 2019; 17(4):5687.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Kolooniaid moodustavate osakeste (CFU) arv 12 % niiskusesisaldusega täissööda kilogrammi kohta

                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained.

                        4b1821

                        Chr. Hansen A/S

                           Bacillus subtilis DSM 17299

                           Söödalisandi koostis

                           Bacillus subtilis’e DSM 17299 preparaat, mis sisaldab vähemalt 1,6 × 1010 CFUd grammi söödalisandi kohta
                        Tahkel kujul

                        Broilerkanad

                        -

                        8 × 108

                        -

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Lubatud kasutada söödas, mis sisaldab üht järgmistest lubatud koktsidiostaatikumidest: diklasuriil, halofuginoon, robenidiin, dekokvinaat, narasiin/nikarbasiin, naatriumlasalotsiid, ammooniummaduramütsiin, naatriummonesiin, narasiin, naatriumsalinomütsiin või naatriumsemduramütsiin.

                                    3.

                                    On tõendatud, et seda söödalisandit võib kasutada koos sipelghappega.

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha- ja silmakaitsevahendeid ning respiraatorit.

                        26. veebruar 2030

                           Toimeaine kirjeldus

                           Bacillus subtilis DSM 17299 eluvõimelised spoorid

                           Analüüsimeetod  (1)

                        loendamine pindkülvimeetodil, kasutades trüptoon-soja-agarit (EN 15784)

                           Bacillus subtilis DSM 17299 kindlakstegemine söödalisandis:
                        impulssvälja-geelelektroforees (PFGE).

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/163, 5. veebruar 2020, milles käsitletakse Trichoderma reesei DSM 32338 abil toodetud muramidaasi preparaadi lubamist broilerkalkunite, aretuseks kasvatatavate kalkunite, aretuseks kasvatatavate noorkanade ja teiste aretuseks kasvatatavate kodulinnuliikide söödalisandina (loa hoidja DSM Nutritional Products Ltd., keda ELis esindab DSM Nutritional Products Sp. Z o.o) (EMPs kohaldatav tekst)

text:
                  6.2.2020

                  ET

                  Euroopa Liidu Teataja

                  L 34/34

         KOMISJONI RAKENDUSMÄÄRUS (EL) 2020/163,
         5. veebruar 2020,
         milles käsitletakse Trichoderma reesei DSM 32338 abil toodetud muramidaasi preparaadi lubamist broilerkalkunite, aretuseks kasvatatavate kalkunite, aretuseks kasvatatavate noorkanade ja teiste aretuseks kasvatatavate kodulinnuliikide söödalisandina (loa hoidja DSM Nutritional Products Ltd., keda ELis esindab DSM Nutritional Products Sp. Z o.o)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus Trichoderma reesei DSM 32338 abil toodetud muramidaasi preparaadi lubamiseks. Taotlusele olid lisatud kõnealuse määruse artikli 7 lõikes 3 nõutud üksikasjad ja dokumendid.

                     (3)

                     Taotluses käsitletakse loa andmist Trichoderma reesei DSM 32338 abil toodetud muramidaasi preparaadi kasutamiseks broilerkalkunite, aretuseks kasvatatavate kalkunite, aretuseks kasvatatavate noorkanade ja teiste aretuseks kasvatatavate kodulinnuliikide söödalisandina ning kõnealuse lisandi liigitamist söödalisandite kategooriasse „zootehnilised lisandid“.

                     (4)

                        Trichoderma reesei DSM 32338 abil toodetud muramidaasi preparaati on komisjoni rakendusmäärusega (EL) 2019/805 (2) juba lubatud kasutada broilerkanade ja vähe levinud kodulinnuliikide nuumlindude söödalisandina.

                     (5)

                     Euroopa Toiduohutusamet (edaspidi „toiduohutusamet“) jõudis oma 2. aprilli 2019. aasta arvamuses (3) järeldusele, et kavandatud kasutustingimuste juures ei avalda Trichoderma reesei DSM 32338 abil toodetud muramidaasi preparaat kahjulikku mõju loomade tervisele ega tarbijate või keskkonna ohutusele. Samuti jõuti järeldusele, et söödalisand võib nahka ja silmi ärritada ning hingamisteid sensibiliseerida. Seetõttu leiab komisjon, et tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Toiduohutusamet jõudis järeldusele, et söödalisand võib olla tõhus, kuna on tõendeid, et see parandab söödaväärindust. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (6)

                        Trichoderma reesei DSM 32338 abil toodetud muramidaasi preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 17. mai 2019. aasta rakendusmäärus (EL) 2019/805, mis käsitleb Trichoderma reesei DSM 32338 abil toodetud muramidaasi preparaadi lubamist broilerite ja vähe levinud kodulinnuliikide nuumlindude söödalisandina (loa hoidja DSM Nutritional Products Ltd., keda esindab ELis DSM Nutritional Products Sp. Z o.o) (ELT L 132, 20.5.2019, lk 33).

            (3)  EFSA Journal 2019; 17(4):5686.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Aktiivsuse ühik täissööda kg kohta, mille niiskusesisaldus on 12 %

                           Kategooria: zootehnilised lisandid. Funktsionaalrühm: muud zootehnilised söödalisandid.

                        4d16

                        DSM Nutritional Products Ltd., keda ELis esindab DSM Nutritional Products Sp. Z o.o.

                        Muramidaas (EC 3.2.1.17)

                           Söödalisandi koostis

                           Trichoderma reesei (DSM 32338) abil toodetud muramidaas (EC 3.2.1.17) (lüsosüüm), mille minimaalne aktiivsus on 60 000  LSU(F)60 000 LSU(F) (1) /g
                        Tahkel kujul ja vedelikuna

                        Aretuseks kasvatatavad noorkanad
                        Broilerkalkunid

                        -

                        25 000 25 000
                        LSU(F)

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha- ja hingamiskaitsevahendeid.

                        26. veebruar 2030

                           Toimeaine kirjeldus

                           Trichoderma reesei (DSM 32338) abil toodetud muramidaas (EC 3.2.1.17) (lüsosüüm)

                        Aretuseks kasvatatavad kalkunid

                           Analüüsimeetod
                            (2)

                        Muramidaasi kvantifitseerimiseks:
                        fluorestsentsipõhine ensüümanalüüsi meetod, millega määratakse fluorestseiiniga märgistatud peptidoglükaani preparaadi ensüümkatalüütiline depolümerisatsioon pH tasemel 6,0 ja temperatuuril 30 °C.

                        Muud aretuseks kasvatatavad kodulinnuliigid

               (1)  Üks LSU(F) ühik on selline ensüümi kogus, mis pH tasemel 6,0 ja temperatuuril 30 °C suurendab 12,5 μg/ml fluorestseiiniga märgistatud peptidoglükaani fluorestsentsi ühes minutis sellise väärtuse võrra, mis vastab ligikaudu 0,06 nanomooli fluorestseiinisotiotsüanaadi isomeeri fluorestsentsile.

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni Rakendusmäärus (EL) 2020/165, 5. veebruar 2020, milles käsitletakse loa andmist Paenibacillus lentus’e DSM 32052 abil toodetud endo-1,4-beeta-mannanaasi kasutamiseks broilerkanade, noorkanade, broilerkalkunite ning aretuskalkunite ja vähelevinud kodulinnuliikide söödalisandina ning millega tunnistatakse kehtetuks määrus (EÜ) nr 786/2007 (loa hoidja Elanco GmbH) (EMPs kohaldatav tekst)

text:
                  6.2.2020

                  ET

                  Euroopa Liidu Teataja

                  L 34/40

         KOMISJONI RAKENDUSMÄÄRUS (EL) 2020/165,
         5. veebruar 2020,
         milles käsitletakse loa andmist Paenibacillus lentus’e DSM 32052 abil toodetud endo-1,4-beeta-mannanaasi kasutamiseks broilerkanade, noorkanade, broilerkalkunite ning aretuskalkunite ja vähelevinud kodulinnuliikide söödalisandina ning millega tunnistatakse kehtetuks määrus (EÜ) nr 786/2007 (loa hoidja Elanco GmbH)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                     Komisjoni määrusega (EÜ) nr 786/2007 (2) anti kümneks aastaks luba kasutada Paenibacillus lentus’e ATCC 55045 abil toodetud endo-1,4-beeta-mannanaasi broilerkanade söödalisandina.

                     (3)

                     Vastavalt määruse (EÜ) nr 1831/2003 artikli 14 lõikele 1 koostoimes kõnealuse määruse artikliga 7 on loa hoidja esitanud taotluse Paenibacillus lentus’e DSM 32052 abil toodetud endo-1,4-beeta-mannanaasi (varem toodetud Paenibacillus lentus’e ATCC 55045 abil) loa kehtivuse pikendamiseks broilerkanade söödalisandina ja selle uueks kasutusviisiks munakanade, broilerkalkunite ning aretuskalkunite ja vähelevinud kodulinnuliikide söödalisandina ning kõnealuse söödalisandi liigitamiseks söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 14 lõikes 2 ja artikli 7 lõikes 3 nõutud andmed ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 26. veebruari 2019. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise tingimustele. Samuti jõuti järeldusele, et söödalisand on ohutu sihtliikidele, söödalisandiga toidetud loomadest saadud toodete tarbijatele ja keskkonnale. Toiduohutusamet jõudis ka järeldusele, et toodet tuleks käsitada võimaliku hingamiselundite sensibilisaatorina. Seetõttu leiab komisjon, et tuleks võtta asjakohaseid kaitsemeetmeid, et vältida kahjulikku mõju inimeste, eelkõige söödalisandi kasutajate tervisele. Söödalisand võib olla tõhus munakanade, broilerkalkunite ning aretuskalkunite ja vähelevinud kodulinnuliikide sööda seeditavuse parandamisel.

                     (5)

                        Paenibacillus lentus’e DSM 32052 abil toodetud endo-1,4-beeta-mannanaasi hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks pikendada kõnealuse söödalisandi loa kehtivust vastavalt käesoleva määruse lisas esitatud tingimustele.

                     (6)

                     Seoses Paenibacillus lentus’e ATCC 55045 abil toodetud endo-1,4-beeta-mannanaasi loa kehtivuse pikendamisega söödalisandina käesoleva määruse lisas sätestatud tingimustel, tuleks määrus (EÜ) nr 786/2007 kehtetuks tunnistada.

                     (7)

                     Kuna ohutuskaalutlustega seoses ei ole nõutav käesoleva määrusega tehtud muudatuste viivitamatu kohaldamine, on asjakohane ette näha üleminekuperiood, mille jooksul võib lasta turule Paenibacillus lentus’e ATCC 55045 abil toodetud endo-1,4-beeta-mannanaasi preparaadi olemasolevaid varusid, mis vastavad enne käesoleva määruse jõustumist kohaldatud sätetele, ning neid varusid võib kasutada kuni nende lõppemiseni.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas kirjeldatud ning söödalisandite kategooriasse „zootehnilised lisandid“ ja funktsionaalrühma „seedimist soodustavad ained“ kuuluva söödalisandi loa kehtivust pikendatakse kõnealuses lisas sätestatud tingimustel.

            Artikkel 2
            Määrus (EÜ) nr 786/2007 tunnistatakse kehtetuks.

            Artikkel 3

               Paenibacillus lentus’e ATCC 55045 abil toodetud endo-1,4-beeta-mannanaasi, seda sisaldavat eelsegusid ja segasööta, mis on toodetud ja märgistatud enne 26. veebruari 2020 kooskõlas enne 26. veebruari 2020 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 4. juuli 2007. aasta määrus (EÜ) nr 786/2007 endo-1,4-beeta-mannanaasi EC 3.2.1.78 (Hemicell) lubamise kohta söödalisandina (ELT L 175, 5.7.2007, lk 8).

            (3)  EFSA Journal 2019; 17(3):5641.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Aktiivsuse ühik täissööda kg kohta, mille niiskusesisaldus on 12 %

                           Kategooria: zootehnilised lisandid. Funktsionaalrühm: seedimist soodustavad ained

                        4a3i

                        Elanco GmbH

                        Endo-1,4-beeta-mannanaas
                        EC 3.2.1.78

                           Söödalisandi koostis:

                        Endo-1,4-beeta-mannanaasi preparaat,
                        Mis on toodetud Paenibacillus lentus’e (DSM 32052) abil, mille minimaalne aktiivsus on 7,2 × 105 U  (1)/ml
                        Vedelik

                           Toimeaine kirjeldus:

                           Paenibacillus lentus’e (DSM 32052) abil saadud endo-1,4-beeta-mannanaas

                           Analüüsimeetod
                            (2)

                        kolorimeetriline meetod, mis põhineb redutseerivate suhkrute (mannoosi ekvivalentides) reageerimisel 3,5-dinitrosalitsüülhappega (DNS)

                        Broilerkanad

                        -

                        79 200  U

                        -

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                        26.2.2030

                        Broilerkalkunid

                        Noorkanad

                        Aretuskalkunid

                        Vähelevinud kodulinnuliikide nuum-, muna- või aretuslinnud

               (1)  1 aktiivsusühik (U) on selline ensüümi kogus, mis vabastab mannaani sisaldavast substraadist (jaanileivapuujahu) pH 7,5 ja 40 °C juures minutis 0,72 mikrogrammi redutseerivaid suhkruid (mannoosi ekvivalentides).

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/154, 23. jaanuar 2020, millega registreeritakse Euroopa Parlamendi ja nõukogu määruse (EL) 2019/787 artikli 30 lõike 2 kohaselt piiritusjoogi geograafiline tähis Norsk Vodka / Norwegian Vodka

text:
                  6.2.2020

                  ET

                  Euroopa Liidu Teataja

                  L 34/1

         KOMISJONI RAKENDUSMÄÄRUS (EL) 2020/154,
         23. jaanuar 2020,
         millega registreeritakse Euroopa Parlamendi ja nõukogu määruse (EL) 2019/787 artikli 30 lõike 2 kohaselt piiritusjoogi geograafiline tähis „Norsk Vodka“ / „Norwegian Vodka“
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 30 lõiget 2,
         ning arvestades järgmist:

                     (1)

                     Euroopa Parlamendi ja nõukogu määruse (EÜ) nr 110/2008 (2) artikli 17 lõike 5 kohaselt vaatas komisjon läbi Norra 25. novembril 2016 esitatud taotluse geograafilise tähise „Norsk Vodka“ / „Norwegian Vodka“ registreerimiseks.

                     (2)

                     Määrus (EL) 2019/787, millega asendatakse määrus (EÜ) nr 110/2008, jõustus 25. mail 2019. Kõnealuse määruse artikli 49 lõike 1 kohaselt tunnistati määruse (EÜ) nr 110/2008 III peatükk, milles käsitletakse geograafilisi tähiseid, alates 8. juunist 2019 kehtetuks.

                     (3)

                     Olles jõudnud järeldusele, et taotlus on kooskõlas määrusega (EÜ) nr 110/2008, avaldas komisjon selle kõnealuse määruse artikli 17 lõike 6 kohaselt Euroopa Liidu Teatajas, (3) lähtuvalt määruse (EL) 2019/787 artikli 50 lõike 4 esimesest lõigust.

                     (4)

                     Komisjonile ei esitatud ühtegi määruse (EL) 2019/787 artikli 27 lõike 1 kohast vastulauset.

                     (5)

                     Tähis „Norsk Vodka“ / „Norwegian Vodka“ tuleks seega registreerida geograafilise tähisena,

               ON VASTU VÕTNUD KÄESOLEVA MÄÄRUSE:

            Artikkel 1
            Geograafiline tähis „Norsk Vodka“ / „Norwegian Vodka“ registreeritakse. Vastavalt määruse (EL) 2019/787 artikli 30 lõikele 4 võetakse käesoleva määrusega nimetus „Norsk Vodka“ / „Norwegian Vodka“ määruse (EL) 2019/787 artiklis 21 osutatud kaitse alla.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. jaanuar 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 130, 17.5.2019, lk 1.

            (2)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

            (3)  ELT C 241, 17.7.2019, lk 11.


title: Komisjoni Rakendusmäärus (EL) 2020/185, 7. veebruar 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis Pasta di Gragnano (KGT)

text:
                  12.2.2020

                  ET

                  Euroopa Liidu Teataja

                  L 39/2

         KOMISJONI RAKENDUSMÄÄRUS (EL) 2020/185,
         7. veebruar 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Pasta di Gragnano“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni rakendusmääruse (EL) nr 969/2013 (2) alusel registreeritud kaitstud geograafilise tähise „Pasta di Gragnano“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Pasta di Gragnano“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. veebruar 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 2. oktoobri 2013. aasta rakendusmäärus (EL) nr 969/2013, millega registreeritakse kaitstud päritolunimetuste ja kaitstud geograafiliste tähiste registris nimetus [Pasta di Gragnano (KGT)] (ELT L 270, 11.10.2013, lk 1).

            (3)  ELT C 325, 30.9.2019, lk 15.


title: Komisjoni rakendusmäärus (EL) 2020/531, 16. aprill 2020, millega tehakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2020 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega

text:
                  17.4.2020

                  ET

                  Euroopa Liidu Teataja

                  L 119/1

         KOMISJONI RAKENDUSMÄÄRUS (EL) 2020/531,
         16. aprill 2020,
         millega tehakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2020 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 75 lõiget 3,
         ning arvestades järgmist:

                     (1)

                     Vastavalt määruse (EL) nr 1306/2013 artikli 75 lõike 1 kolmandale lõigule võivad liikmesriigid Euroopa Parlamendi ja nõukogu määruse (EL) nr 1307/2013 (2) alusel teha 16. oktoobrist kuni 30. novembrini ettemakseid otsetoetuste puhul kuni 50 % ulatuses ning Euroopa Parlamendi ja nõukogu määruse (EL) nr 1305/2013 (3) alusel pindalapõhiste ja loomadega seotud toetusmeetmete puhul kuni 75 % ulatuses.

                     (2)

                     Määruse (EL) nr 1306/2013 artikli 75 lõikes 2 on sätestatud, et nimetatud artikli lõikes 1 osutatud makseid, sealhulgas otsetoetuste ettemakseid, ei tehta enne, kui kõnealuse määruse artikli 74 kohaselt tehtavad haldus- ja kohapealsed kontrollid on lõpule viidud. Maaelu arenguga seotud pindalapõhiste ja loomadega seotud toetusmeetmete puhul lubatakse määruse (EL) nr 1306/2013 artikli 75 lõikega 2 siiski teha ettemakseid pärast kõnealuse määruse artikli 59 lõike 1 kohaste halduskontrollide lõpuleviimist.

                     (3)

                     Praeguse COVID-19 põhjustatud pandeemiast tuleneva olukorra ja liikmesriikides kehtestatud ulatuslike liikumispiirangute tõttu on kõikides liikmesriikides esinenud erakorralisi haldusraskusi. Need raskused võivad põhjustada viivitusi kontrollide tegemisel ja sellest tuleneval toetuse maksmisel. Samas ohustavad põllumajandustootjaid pandeemiast põhjustatud majandushäired ning nad kogevad rahalisi raskusi ja rahavooga seotud probleeme.

                     (4)

                     Arvestades nende asjaolude erandlikku laadi, tuleb nimetatud raskusi leevendada, kehtestades erandi määruse (EL) nr 1306/2013 artikli 75 lõike 1 kolmandast lõigust, et võimaldada liikmesriikidel teha toetusesaajatele taotlusaasta 2020 kohta suuremaid ettemakseid.

                     (5)

                     Võttes arvesse enneolematuid erandlikke asjaolusid, on vaja kehtestada erand määruse (EL) nr 1306/2013 artikli 75 lõike 2 esimesest lõigust, võimaldades teha otsetoetuste ettemaksed pärast komisjoni rakendusmääruse (EL) nr 809/2014 (4) artiklites 28 ja 29 täpsustatud halduskontrollide lõpuleviimist. Siiski on äärmiselt tähtis, et selline erand ei takistaks usaldusväärset finantsjuhtimist ega piisava kinnituse saamise nõuet. Seepärast vastutavad sellist erandit kasutavad liikmesriigid kõikide vajalike meetmete võtmise eest, et vältida üleliigsete summade maksmist ning tagada alusetult makstud summade kiire ja tegelik sissenõudmine. Lisaks sellele peaks kõnealuse erandi kasutamine olema hõlmatud määruse (EL) nr 1306/2013 artikli 7 lõike 3 esimese lõigu punktis b osutatud vahendite haldaja kinnitusega taotlusaasta 2021 kohta.

                     (6)

                     Käesoleva määrusega ettenähtud meetmed on kooskõlas põllumajandusfondide komitee, otsetoetuste korralduskomitee ja maaelu arengu nõuandekomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Erandina määruse (EL) nr 1306/2013 artikli 75 lõike 1 kolmandast lõigust võivad liikmesriigid seoses taotlusaastaga 2020 teha kuni 70 % ulatuses ettemakseid määruse (EL) nr 1307/2013 I lisas loetletud otsetoetuste puhul ja kuni 85 % ulatuses määruse (EL) nr 1306/2013 artikli 67 lõikes 2 osutatud maaelu arengu raames antava toetuse puhul.

            Artikkel 2
            Erandina määruse (EL) nr 1306/2013 artikli 75 lõike 2 esimesest lõigust võivad liikmesriigid seoses taotlusaastaga 2020 teha määruse (EL) nr 1307/2013 I lisas loetletud otsetoetuste ettemakseid pärast määruse (EL) nr 1306/2013 artiklis 74 osutatud halduskontrollide lõpuleviimist.

            Artikkel 3
            Liikmesriikide puhul, kes kohaldavad käesoleva määruse artiklit 2, peab määruse (EL) nr 1306/2013 artikli 7 lõike 3 esimese lõigu punkti b kohaselt koostatud vahendite haldaja kinnitus sisaldama 2021. eelarveaasta kohta kinnitust, et toetusesaajatele üleliigsete summade maksmist on välditud ning et alusetult makstud summad on kiiresti ja tegelikult sisse nõutud kogu vajaliku teabe kontrollimise põhjal.

            Artikkel 4
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. aprill 2020

                  Komisjoni nimel

                  eesistuja

               Ursula VON DER LEYEN

            (1)  ELT L 347, 20.12.2013, lk 549.

            (2)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            (3)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).

            (4)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).